Mosi Djoeir Moehamad

Mosi Djoeir Moehamad adolah mosi yang diajuan oleh Fraksi Partai Sosialis Indonesia (PSI) di Dewan Perwakilan Rakyat Sementara (DPRS) Republik Indonesia (RI) pado tahun 1954. Isinyo yaitu manuntuik pambarian otonomi yang laweh bagi Aceh. Mosi ko diprakarsai oleh Djoeir Moehamad, politikus PSI yang manjabaik sabagai Ketua Komisi Dalam Negeri jo Komisi Penerangan DPRS RI (1950-1956).

 Lata Balakang 
Mosi Djoeir Moehamad dilatabalakangi oleh panerapan sistem pamerintahan yang basifaik sentralistis pado awal kamerdekaan Indonesia. Kondisi ko manyebabaan kawenangan pamerintah pusek labiah dominan dibandingan jo pemerintah daerah.

Selain tu, mosi ko dipengaruhi pulo dek situasi politik pado maso Demokrasi Liberal yang ditandai jo acoknyo pambentukan dan pambubaran kabinet akibaik mosi tidak pacayo di parlemen. Ketidakstabilan politik itu mahambek palaksanaan program pamerintah jo manimbulan ketidakpuasan di daerah-daerah, sahinggo para pemimpin jo masyarakaik daerah maraso kurang mandapekkan parhatian dari pamerintah pusek.

Sabagai parwakilan PSI sakaligus Ketua Komisi Dalam Negeri DPRS RI, Djoeir bakunjuang ka babagai daerah di Indonesia. Kunjungan itu batujuan untuak manyerap aspirasi masyarakat sarato mangkaji pamasalahan yang dihadopi daerah. Salah satunya adolah ka Aceh, yang pado sangkek itu tangah dilanda pamberontakan Darul Islam/Tentara Islam Indonesia (DI/TII) di bawah pimpinan Teungku Daud Beureueh.

Dalam kunjungan ka Aceh tu, Djoeir didampingi dek Amelz, anggota parlemen dari Fraksi Masyumi yang marupoan putra daerah Aceh sakaligus pimpinan Penerbit Bulan Bintang. inyo malakuan parjalanan ka sajumlah wilayah, antaro lain Kutaraja, Takengon, Lhokseumawe, Bireuen, Langsa, Pidie, jo Meulaboh, sarato malakuan partemuan jo sejumlah tokoh yang talibaik dalam gerakan DI/TII.

Bardasarkan hasil kunjungannyo, Djoeir manyimpulan bahwa pambarontakan DI/TII di Aceh dipicu dek babagai faktor yang basifaik kompleks. Salah satunyo adolah kueknyo raso kabanggaan masyarakaik Aceh tahadok sajarah pajuangan daerahnyo, baik dalam malawan panjajahan Inggris jo Belanda maupun dalam Revolusi Kamerdekaan Indonesia. Aceh tanamo sabagai daerah nan relatif indak maalami Agresi Militer Belanda I jo II, sarato mamiliki kontribusi pajuang yang turuik baperang di wilayah lain saperti Medan jo Sumatra Barat.

Pado maso Pemerintahan Darurat Republik Indonesia (PDRI) nan dipimpin oleh Syafruddin Prawiranegara, Aceh parnah bastatus sabagai provinsi surang dengan Teungku Daud Beureueh sabagai gubernur militernyo. Namun, pado maso Kabinet Natsir, Aceh digabungan ka dalam Provinsi Sumatra Utara, sahinggo status dan kawenangan daerah tersebut maalami pangurangan. 

Selain tu, sabagai daerah dengan mayoritas panduduak baagamo Islam, masyarakaik Aceh manuntuik kaleluasaan dalam maatua kahidupan daerah sasuai jo nilai-nilai Islam. Dalam karangko Negara Kesatuan Republik Indonesia, tuntutan tersebut diwujuikan dalam pamintaan otonomi daerah yang laweh.

Badasarkan hasia kunjungannyo, Djoeir kamudian maajuan sabuah mosi di parlemen ateh namo PSI yang mangusulan pamberian otonomi luas bagi Aceh. Dalam risalah parlemen jo pamberitaan pers, usulan tu tanamo sabagai Mosi Djoeir Moehamad.

 Dampak 
Mosi Djoeir Moehamad ditandatangani dek Djohan Sjahruzah, Soebadio, jo Andi Zainal Abidin dari PSI. Selain tu, mosi ko mamparoleh dukungan pulio dari sajumlah fraksi lain di parlemen, kacuali Fraksi Partai Nasional Indonesia (PNI), Partai Komunis Indonesia (PKI), jo Partai Murba. Mosi tasabuiik mandapek paratian laweh dari surek kaba di Jakarta yang mambaritaan isi mosi sarato isu otonomi daerah.

Namun, mosi tu manuai kritik pulo dari Fraksi PNI jo PKI di parlemen. Kritik sarupo disampaian malalui surek kaba yang baafiliasi jo kaduo partai tasabuik, sarupoi Suluh Indonesia, Harian Rakyat, jo Bintang Timur. Mareka manilai bahaso kunjungan Djoeir ka Aceh bapotensi malamahan posisi pamerintah yang sadang melakuan panumpasan tahadok pamberontakan DI/TII.

Di sisi lain, Menteri Dalam Negeri sangkek tu, Mr. Wongsonegoro, justru manyampaian apresiasi kapado Djoeir karano mamparoleh fakta sarato data mangenai kondisi DI/TII di Aceh sacaro langsuang dari lapangan.

Pado maso kampanye Pemilihan Umum 1955, Djoeir baperan sabagai juru kampanye Partai Sosialis Indonesia (PSI), tu maangkek isu otonomi daerah di wilayah Aceh hingga Sulawesi.

Djoeir manyatoan bahaso pamberian otonomi daerah indak peralu saragam, tapi disasuaian sajo jo kondisi daerah masing-masing. Dalam konsep itu, pamerintah pusat manangani urusan patahanan, politik luar negeri, padagangan lua nageri, sarato ekonomi moneter, sadangkan urusan pamerintahan lainnyo diserahan kapado daerah yang dianggap mampu.

Sajak diajukannyo Mosi Djoeir Mohamad di parlemen, isu otonomi daerah manjadi bagian dari pambahasan politik nasional. Hal itu takaik jo gerakan pambangunan dan pargolakan daerah nan tajadi hinggo pamberontakan PRRI/Permesta pado tahun 1958.

Mosi Djoeir Mohamad manekankan parjuangan kapentingan daerah malalui jalua konstitusional, babeda jo gerakan lain yang mamiliki tujuan sarupo yang menempuah caro di lua mekanisme konstitusi. Aceh diketahui mandapekan pangakuan status sabagai daerah istimewa malalui kaputusan Perdana Menteri RI Nomor 1/Missi/1959, pada 7 Desember 1959.

Samantaro tu, takaik kadudukan Aceh sabagai daerah dengan otonomi khusus, pamerintah manetapan Undang-Undang Nomor 44 Tahun 1999 tantang Keistimewaan Aceh. Undang-undang ko maatua kaistimewaan Aceh dalam panyelenggaraan kahidupan baagamo, adaik istiadaik, pandidikan, sarato peran ulama dalam panetapan kabijakan daerah.

 Referensi